Anca Gâtlan (ADU) face radiografia cenușie a Sucevei
Secretarul general al PMP Suceava, Anca Gâtlan, care cadidează pentru un nou mandat de consilier local al municipiului Suceava din partea Alianței Dreapta Unită (USR, PMP, Forța Dreptei) a făcut astăzi în cadrul unei conferințe de presă o radiografie cenușie a ”capitalei” de județ. Ea a vorbit de lispa unui Spital Municipal și a centrelor medicale din cartiere, de piedicile puse antreprenorilor care vor să creeze locuri de muncă, de lispa unor zone de agrement, de lipsa de perspectivă. Iată declarația integral:
”Realist sucevenii nu sunt bolnavi. Sucevenii dacă au o problemă de sănătate merg la spital să se facă bine nu merg la primărie să se facă bine. la fel dacă stăm bine să ne gândim realist, sucevenii nu sunt depășiți de vremuri și de vârstă. Sucevenii au nevoie de soluții de bun simț pentru problemele normale pe care le au. Sucevenii au nevoie ca ei să nu se mai enerveze în fiecare zi din cauza unor lucruri pe care administrația locală, Consiliul Local ca deliberativ și primarul și viceprimarul ca executiv să le ofere zi de zi astfel încât ei să aibă o viață normală de bun simț și demnă. Te trezești dimineața, ieși din casă, te duci spre mașină pentru a pleca la muncă și calci într-o baltă. Îți murdărești papucii, te enervezi. Te urci în mașină, vrei să fii punctual să ajungi la serviciu și bineînțeles nu ai cum pentru că ești blocat în trafic. Iarăși te enervezi. Ajungi la serviciu, îți faci jobul de zi cu zi, ieși de la serviciu îți ia mai bine de jumătate de oră, o oră să ajungi acasă pentru că iarăși stai în trafic. Și te gândești totuși ca să te liniștești să îți iei copilașul și să ieși undeva să îl plimbi. Ei bine, ai de ales între a merge în Parcul Șipote care arată extraordinar, o oază de verdeață frumos amenajată. Nu am fost în stare atâția ani de zile să concretizăm acest subiect. Sau poți să vii în Centru la niște becuri instagramabile și asta deoarece cam atât ți se oferă, unde în Centru îți plimbi copilașul dacă cumva ai nevoie să îl alăptezi sau să îi schimbi un pampers nu au fost în stare să îți ofere nici măcar o încăpere igienizată care să te lase să faci acest lucru.
Ca antreprenor te gândești să creezi niște locuri de muncă în Suceava și te aștepți ca administrația locală să îți ofere niște facilități în acest sens. Nu le primești. Ai datoria doar de a achita taxe, impozite, dări, să te împiedici în multe multe hârtii pentru a obține o autorizație. Eventual să te mai tragă cineva de mânecă pe soluții sau pe chestiuni aberante pentru că unii și-au făcut scopul lor pe un scaun în primăria Suceava să încurce antreprenorii. Dar când vine vorba de a primi sprijin de la administrația locală se vede treaba că antreprenorii nu au fost ajutați în toți acești ani și le-a fost furată demnitatea și lor. Sigur că dacă am ajuta antreprenorii mai mult am reuși în acest fel să ajutăm și tinerii municipiului Suceava. Slavă Domnului suntem un centru universitar performant și printre cele mai dinamice din România. Vin din Suceava și tinerii din Suceava urmează studii universitare de excelență îmi permit să spun în cadrul Universității Ștefan cel Mare, unde sunt sute de profesioniști care muncesc pentru educația lor. Însă termină studiile și noi nu suntem în stare să le oferim niște locuri de muncă decente astfel încât nu doar că îi pierdem în favoarea străinătății dar îi pierdem în favoarea altor județe din țară care le oferă locuri de muncă bine plătite, posibilități de petrecere a timpului liber și care le oferă și posibilități culturale deosebite.
Dacă stau bine să mă gândesc mai departe la situațiile în care fiecare din noi se confruntă cu o problemă de sănătate, te gândești de 10 ori înainte de a îndrăzni să te adresezi spitalului Județean pentru că fiind singura unitate de îngrijire medicală riști să stai acolo cu copilul în brațe sau cu mama alături ore întregi fără ca cineva să se poată îngriji de tine. Le lipsesc sucevenilor acele centre medicale din cartiere despre care noi vorbim de ani buni și pentru care noi ne rugăm de ani buni către administrația locală dar nu vor să asculte sau nu le pasă. Și lipsește Sucevei acel Spital Municipal care nu este decât un lucru de bun simț și a li se asigura sucevenilor acest lucru este o chestiune de normalitate, nu e o chestiune fantasmagorică.
Ajungi la o vârstă respectabilă, dar nu ți se oferă deloc sprijin în Suceava. Nu există un centru de zi de îngrijire pentru persoanele vârstnice. Au fost inițiative de-a lungul timpului. Consilierii PMP au propus înfințarea acestui centru pentru persoane vârstnice. Consilierii PMP au propus înființarea unui centru socio educațional pentru copii din familii cu situații sociale speciale. Consilierii PMP au propus să se gândească un circuit turistic coerent pentru municipiul Suceava astfel încât să nu ne mai facem de rușine când primit rude din alte colțuri ale țării. Să avem și noi unde să îi ducem și noi să le arătăm că avem un oraș frumos, îngrijit, curat. Sper din suflet ca oamenii să ia o decizie înțeleaptă, cu inima dar și cu mintea în data de 9 iunie și să aibă curajul de a alege singura alternativă reală, curată, cinstită și de bun simț la mamutul acesta PSD – PNL care până acum nu ne-a oferit mare lucru.
Îndemnul meu pentru suceveni este să aibă curajul să aleagă niște oameni competenți să aleagă niște oameni curați, care nu au semne de întrebare și scheleți prin dulapuri. Să alegă pe toate cele cinci buletine de vot care le sunt prezentate în data de 9 iunie candidații Alianței Dreapta Unită pentru primăria Suceava Consiliul Local Suceava, președinția CJ Suceava, lista de consilieri la Consiliul Județean și pentru alegerile europarlamentare”.
CMF: 21210022